
BIROUL PERMANENT
AL
CAMEREI DEPUTAȚILOR


	Vă înaintăm, alăturat, Raportul asupra proiectului de Lege pentru modificarea şi completarea articolului 5 al Ordonanţei de urgenţă a Guvernului nr.10/2017 pentru stimularea înfiinţării de noi întreprinderi mici şi mijlocii, transmis cu adresa nr. P.L.x. 311 din 1 iulie 2019.
	În raport de obiectul și conținutul său, proiectul de Lege face parte din categoria legilor ordinare.
	În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, Camera Deputaților este Cameră decizională.
				


VICEPREȘEDINTE,
TOMA ILIE

R A P O R T
asupra proiectului de Lege pentru modificarea şi completarea articolului 5 al Ordonanţei de urgenţă a Guvernului nr.10/2017 pentru stimularea înfiinţării de noi întreprinderi mici şi mijlocii

	În conformitate cu prevederile art.94 din Regulamentul Camerei Deputaților, republicat, Comisia pentru industrii și servicii a fost sesizată spre dezbatere în fond cu proiectul de Lege pentru modificarea şi completarea articolului 5 al Ordonanţei de urgenţă a Guvernului nr.10/2017 pentru stimularea înfiinţării de noi întreprinderi mici şi mijlocii, transmis cu adresa nr. P.L.x. 311 din 1 iulie 2019, înregistrat la comisie sub nr.4c-3/257 din 2 iulie 2019.
          Consiliul Legislativ, cu avizul nr.215/21.03.2019, avizează proiectul de Lege, cu observații și propuneri.
	Guvernul, prin adresa nr. 2292/03.04.2020, nu susține adoptarea proiectului de Lege.
[bookmark: _GoBack]	Senatul, în calitate de primă Cameră sesizată, a adoptat proiectul de Lege în condițiile art. 15 alin. (2) teza a III-a din Constituția României, republicată.
	Proiectul de lege are ca obiect de reglementare modificarea şi completarea art.5 din Ordonanţa de urgenţă a Guvernului nr.10/2017. Intervenţia legislativă vizează crearea cadrului legal pentru iniţierea şi derularea unor investiţii, stimularea spiritului antreprenorial, crearea de noi locuri de muncă pe termen mediu şi lung, aplicarea unei supravegheri mai eficiente a modului de îndeplinire a obligaţiilor contractuale asumate de beneficiar, precum şi pentru introducerea unui mecanism administrativ de contestare a deciziilor de reziliere a contractelor de finanţare, similar cu cel aplicat în etapa evaluării.
	Comisia pentru drepturile omului, culte și problemele minorităților naționale,  în ședința din 03.09.2019, a avizat negativ proiectul de Lege.
	Comisia pentru muncă și protecție socială, în ședința din 03.09.2019, a avizat favorabil proiectul de Lege.
	Comisia juridică, de disciplină și imunități, în ședința din 17.09.2019, a avizat favorabil proiectul de Lege.
	Comisia pentru politică economică, reformă și privatizare, în ședința din 17.09.2019, a avizat negativ proiectul de Lege.
	Comisia pentru industrii și servicii a examinat proiectul de Lege în ședința din 26.05.2020. La lucrările comisiei au fost prezenți 17 deputați din totalul de 22 membri ai comisiei.
	În urma dezbaterilor și a opiniilor exprimate, membrii Comisiei pentru industrii și servicii au hotărât, cu majoritate de voturi, respingerea proiectului de Lege pentru modificarea şi completarea articolului 5 al Ordonanţei de urgenţă a Guvernului nr.10/2017 pentru stimularea înfiinţării de noi întreprinderi mici şi mijlocii, deoarece legea nu se poate aplica retroactiv. 
	La lucrările ședinței au participat, în calitate de invitați reprezentanți din cadrul Ministerului Economiei, Energiei și Mediului de Afaceri.	
	În raport cu obiectul și conținutul său, proiectul de Lege face parte din categoria legilor ordinare. 
	Conform prevederilor art. 75 din Constituția României, republicată, și ale art. 91 alin. (9) pct. 1 din Regulamentul Camerei Deputaților, republicat, Camera Deputaților este Cameră decizională.





VICEPREȘEDINTE,					 SECRETAR,
               TOMA ILIE 			           	DUMITRU GHERMAN 








Șef birou, Cristina Neicu

